Anna Faris

Ana Faris (, g. 1976 m. lapkričio 29 d. Merilendas, JAV) – aktorė, išgarsėjusi vaidmenimis siaubo filmų parodijose „Pats baisiausias filmas“.

 Biografija 
 left |thumb|160px
Ana gimė Baltimorėje, Merilende, universiteto sociologijos dėstytojo Jacko ir mokytojos Karen šeimoje. Ji turi vyresnį brolį Robertą, kuris taip pat yra sociologijos profesorius Kalifornijos universitete.

Kai Anai buvo 6, šeima persikraustė į Edmondso miestą Vašingtono valstijoje. Tėvai, pastebėję jos pomėgį vaidinti, nuo vaikystės ėmė jį skatinti. Būdama 9 metų, Ana pirmą kartą vaidino scenoje, Arthuro Millerio pjesėje „Danger: Memory!“ Seattle Repertory teatre, vėliau Village teatre pasirodė dar keliuose vaidinimuose. Lankydama Edmonds-Woodway mokyklą, ji buvo pakviesta į jogurto TV reklamos filmavimą.

1994 m., baigusi mokyklą, Ana įstojo į Vašingtono universitetą, kuriame studijavo anglų literatūrą.

Pirmąjį vaidmenį ji gavo jau baigusi mokslus, 1999 m. nepriklausomų kūrėjų filmą „Lovers Lane“, kuriame suvaidino sporto komandos palaikymo grupės šokėją. 2000 m. Aną aplankė didžioji sėkmė: ji gavo pagrindinį vaidmenį siaubo filmų parodijoje „Pats baisiausias filmas“, kuris sulaukė milžiniško populiarumo ir net 4 tęsinių (Ana vaidino 3 iš jų).

2003 m. ji paskutinę akimirką buvo pakviesta į juostos „Pasiklydę vertime“ kūrimą, o vėliau nusifilmavo 2 filmuose su Rajenu Reinoldsu: „Palaukite…“ ir „Tik draugai“. Tuo pačiu metu ji vaidino keliose serialo „Draugai“ dalyse, į kurį buvo pakviesta rekomendavus vienam pagrindinių aktorių Metju Periui, kuriam įsiminė Anos vaidmuo „Pasiklydę vertime“.

2006 m. Ana vaidino antro plano vaidmenis juostose „Kuprotas kalnas“ bei „Mano super buvusioji“ su Uma Turman, o 2008 m. pati prodiusavo ir vaidino juostoje „Vaikinams tai patinka“.

Vėliau jos balsą buvo galima išgirsti vaikams skirtuose filmuose „Debesuota, numatoma mėsos kukulių kruša“ bei „Alvinas ir burundukai“ ir jų tęsiniuose. 2011 m. Ana prodiusavo romantinę komediją „Blondinė ieško vyro“, kuriame ir vaidino kartu su Chris Evans, o 2012 m. suvaidino Sašos Barono Koeno aistros objektą filme „Diktatorius“.

 Asmeninis gyvenimas 
Besifilmuodama „Lovers Lane“ Londone Ana susipažino su Ben Indra, už kurio ištekėjo 2004 m. birželį. Jie išsiskyrė 2007 m. balandį, o Ana sutiko sumokėti vyrui 900 tūkst. dolerių kompensaciją.

Filmo „Parvežk mane šiąnakt namo“ kūrimo metu ji susipažino su Chrisu Prattu, už kurio ištekėjo 2009 m. Balyje. 2012 m. jie susilaukė sūnaus Jacko. Išsiskyrė 2017 m. pabaigoje.

 Filmografija 

 Filmai 
 right |thumb|160px|2011 m.
 right |thumb|160px|2013 m.
 Metai Pavadinimas Lietuviškas pavadinimas Vaidmuo Pastabos 1996 Eden Rojus Dithy 1999 Lovers Lane Janelle Bay 2000 Scary Movie Pats baisiausias filmas Cindy Campbell 2001 Scary Movie 2 Pats baisiausias filmas 2 Cindy Campbell 2002 May Gegužė Polly 2002 The Hot Chick Karšta pupytė April 2003 Winter Break Žiemos atostogos Justine 2003 Lost in Translation Pasiklydę vertime Kelly 2003 Scary Movie 3 Pats baisiausias filmas 3 Cindy Campbell 2005Southern Belles Belle 2005 Waiting…Palaukite… Serena 2005 Brokeback Mountain Kuprotas kalnas Lashawn Malone 2005 Just Friends Tik draugai Samantha James 2006 Scary Movie 4 Pats baisiausias filmas 4 Cindy Campbell 2006 My Super Ex-Girlfriend Mano super buvusioji Hannah Lewis 2006 Guilty Hearts Kaltos širdys Jane Conelly 2007 Smiley FaceŠypsenėlė Jane F. 2007 Mama’s Boy Nora Flanagan2008 The House Bunny Vaikinams tai patinka Shelley Darlington prodiuserė 2008The Spleenectomy Danielle / Dr. Fields trumpametražis 2009 Frequently Asked Questions About Time TravelDažniausiai užduodami klausimai apie kelionę laiku Cassie 2009 Observe and ReportStebėk ir raportuok Brandi 2009 Cloudy with a Chance of MeatballsDebesuota, numatoma mėsos kukulių kruša Sam Sparks balsas 2009 Alvin and the Chipmunks: The Squeakquel Alvinas ir burundukai 2 Jeanette Miller balsas 2010 Yogi Bear Meškiukas Jogis Rachel Johnson 2011 Take Me Home TonightParvežk mane šiąnakt namo Wendy Franklin 2011 What’s Your Number? Blondinė ieško vyro Ally Darling prodiuserė 2011 Alvin and the Chipmunks: Chipwrecked Alvinas ir burundukai 3 Jeanette Miller balsas 2012 The Dictator Diktatorius Zoey 2013 Movie 43Kietašikniai Julie 2013 I Give It a YearPašėlę pirmieji metai Chloe 2013 Cloudy with a Chance of Meatballs 2 Debesuota, numatoma mėsos kukulių kruša 2 Sam Sparks balsas 2014 22 Jump Streeet Nevykėliai po priedanga 2 Anna kamėja 2017 The Emoji Movie Emodži filmas Jailbreak balsas

 Televizija 
 Metai Pavadinimas Vaidmuo Pastabos 1991 Deception: A Mother’s Secret Liz Tv filmas 2002–04 King of the Hill Lisa 2 epizodai 2004 Draugai Erica 5 epizodai 2005 Blue Skies Sarah TV filmas 2007 Entourage save 3 epizodai 2008/11 Saturday Night Live save 2 epizodai 2013–2020 Mom Christy pagrindinis vaidmuo 2017– Marcus Level Ephi balsas

 Apdovanojimai 
 right |thumb|160px

 Fangoria Chainsaw Awards 
 2004 – Geriausia antro plano aktorė (nominacija) – (filmas „Gegužė“)
 2006 – Geriausia scena (nominacija) – („Pats baisiausias filmas 4“)

 Gotham Awards 
 2005 – Geriausias aktorių kolektyvas (nominacija) – („Kuprotas kalnas“)

 MTV kino apdovanojimai 
 2006 – Geriausias bučinys (nominacija) – („Tik draugai“)
 2007 – Geriausia kovos scena (nominacija) – („Mano super buvusioji“)
 2009 – Geriausia komedijos aktorė (nominacija) – („Vaikinams tai patinka“)

 People‘s Choice Awards 
 2014 – Geriausia TV serialo aktorė (nominacija)

 Screen Actors Guild Awards 
 2006 – Geriausias vaidmuo (aktorių grupė) (nominacija) – („Kuprotas kalnas“)

 Gražiausių moterų rinkimai 
 „Maxim“ Hot 100 – 57 vieta (2004 m.)
 „Maxim“ Hot 100 – 39 vieta (2009 m.)
 „Maxim“ Hot 100 – 42 vieta (2010 m.)
 „FHM“ 100 Sexiest Women in the World – 60 vieta (2009 m.)
 „FHM“ 100 Sexiest Women in the World – 96 vieta (2010 m.)
 AskMen.com 100 Most Desirable Women in the World – 78 vieta (2009 m.)

 Šaltiniai 

 Nuorodos 

 IMDb profilis

Kategorija:JAV aktoriai